ইয়োশিকো ইউয়াসা

ছিলেন জাপানের শোওয়া যুগের একজন রুশ ভাষাবিদ এবং রুশ সাহিত্যের জাপানি অনুবাদক।

## জীবনী
থাম্ব|260x260পিক্সেল| ইউরিকো নাকাজো (বাম) এবং ইয়োশিকো ইউয়াসা (ডানে)। ১৯২৬ সালে উসুকি পার্কে।
থাম্ব|260x260পিক্সেল| বাম থেকে সামনের সারি: ইউরিকো নাকাজো, ইয়োশিকো ইউয়াসা। ডানদিকের একজন হলেন আকিতা আমেজাকু । মস্কোতে তোলাছবি।
জাপানের কিয়োতো প্রিফেকচারের কিয়োটো শহরের একটি ধনী বণিক পরিবারে ইয়োশিকো ইউয়াসার জন্ম হয়। ১৭ বছর বয়সে তিনি জাপান মহিলা বিশ্ববিদ্যালয়ের ইংরেজি প্রস্তুতিমূলক বিভাগে ভর্তি হন। কিন্তু পরে তিনি বিশ্ববিদ্যালয় ছেড়ে দিয়ে রুশ সাহিত্যের পণ্ডিত শো আকেবোমুর অধীনে রুশ সাহিত্য এবং রুশ ভাষা অধ্যয়ন শুরু করেন। ১৯১৫ সালে তিনি লেখক তোশিকো তামুরার কাছে ভক্ত হিসেবে একটি চিঠি পাঠানোর মাধ্যমে দুজনের মধ্যে যোগাযোগ ও বন্ধুত্বের সূচনা হয়। তামুরা তার "*মিডরিরো*" (, অর্থ "সবুজ") লিখতে ইউয়াসার বেশিরভাগ চিঠি ব্যবহার করেছিলেন। দেশপ্রেমিক নারী সমিতির সাময়িকী "আইকোকু ফুজিন"-এর (; দেশপ্রেমিক নারী) সম্পাদক হিসাবে কাজ করার সময়, তিনি রুশ সাহিত্যের অনুবাদ এবং দেশবাসীকে এর সাথে পরিচয় করিয়ে দেওয়ার আকাঙ্ক্ষা প্রকাশ করেন। ২৪ বছর বয়সে তিনি সেই কিতামুরায় নামক একজন গেইশার সাথে একত্রবাস শুরু করেন।

টোকিওতে চলে আসার পর তিনি বামপন্থী রাজনৈতিক আন্দোলনের দিকেও আকৃষ্ট হন। সেসময় ইয়াকো নোগামির মাধ্যমে বামপন্থী নেতৃস্থানীয় মহিলা সর্বহারা সাহিত্য আন্দোলনের ঔপন্যাসিক চুজো ইউরিকোর (অন্য নাম মিয়ামোতো ইউরিকো) সাথে তার পরিচয় ও পরে ঘনিষ্টতা হয়। ১৯২৪ সালের চুজোর সাহে তার স্বামীর বিচ্ছেদ হওয়ার পর দুই নারী ইয়োশিকো ও চুজো একসাথে থাকতে শুরু করেন। ১৯২৭ থেকে ১৯৩০ পর্যন্ত দুজনে একসাথে সোভিয়েত ইউনিয়ন ভ্রমণ করেন। সেখানে তারা রুশ ভাষা ও সাহিত্য অধ্যয়ন করার পাশাপাশি বিখ্যাত চলচ্চিত্র পরিচালক সের্গেই আইজেনস্টাইনের সাথে বন্ধুত্ব গড়ে তোলেন। এছাড়াও তিনি মস্কো বিশ্ববিদ্যালয়ের একজন নিরীক্ষক হন এবং চেখভ এবং গোর্কির উপর অধ্যয়ন করেন। এই সময়টি ইউরিকো লেখা "নোবুকো" (), "ফুতাৎসু নো নিওয়া" (; দুটি উদ্যান), এবং "দোহিও" বা "মিচিশিরুবে" (; সাইনপোস্ট) বইয়ে বিশদভাবে বর্ণিত হয়েছে।

জাপানে ফিরে আসার পর তিনি জাপানি ভাষায় বিভিন্ন রুশ ও সোভিয়েত সাহিত্যের অনুবাদের প্রবর্তন করে সেগুলো প্রকাশ করতে থাকেন। একবিংশ শতাব্দীতেও তার এই অনুবাদগুলো জনপ্রিয়।

১৯৪৭ সালের ডিসেম্বর থেকে তিনি এক বছরের জন্য নারী গণতান্ত্রিক ক্লাবের দাপ্তরিক সংবাদপত্র "ফুজিন মিনশু শিনবুন"-এর (; নারী গণতান্ত্রিক সংবাদপত্র) প্রধান সম্পাদক হিসেবে দায়িত্ব পালন করেন।

১৯৭৮ সালে জীবনের শেষ দিকে, ইউয়াসা তার কাছে থাকা চুজো ইউরিকোর চিঠিগুলি সম্পাদনা ও প্রকাশ করেছিলেন। এটি ইউয়াসার সমগ্র রচনা প্রকাশিত হওয়ার আগে ইউরিকোর কাজের উপর গবেষণাকে আরও গভীর করতে অবদান রেখেছিল।

ইয়োশিকো সমকামী ছিলেন। জীবনের শেষ দিকে ইউয়াসা একটি সাক্ষাত্কারে বলেছিলেন, "লেসবিয়ান" (রেজুবিয়ান/ レズビアン) শব্দটি তার জন্য প্রযোজ্য। চুজোর পাশাপাশি লেখিকা তামুরা তোশিকো সহ কয়েকজন মহিলার সাথে তার সম্পর্ক ছিল। তবে সর্বহারা লেখক এবং জাপান কমিউনিস্ট পার্টির নেতা মিয়ামোতো কেনজির সাথে চুজো ইউরিকোর বিয়ে হওয়ার ফলে তার সাথে ইয়োশিকোর একত্রবাস বন্ধ হয়ে যায়। এর পর থেকে তাদের মধ্যে আর "গভীর সম্পর্ক" ছিল না। চুজো পরে ইউয়াসার সাথে তার সম্পর্কের বিষয়ে লিখেছিলেন তাদের সম্পর্ক বিবাহিত দম্পতির মতোই ছিল এবং বলেছেন, *আমাদের মানসিক জীবন অত্যন্ত জটিল ছিল।*

জীবনের শেষ অবধি বিপরীত লিঙ্গের কোনো ব্যক্তি অর্থাৎ কোনো পুরুষের সাথে তার কখনও রোমান্টিক সম্পর্ক ছিল না। জাকুচো সেতৌচির *কোকু নো হিতো* (; নিঃসঙ্গ মানুষ) অনুসারে তিনি অবিবাহিত হিসাবেই পুরো জীবন কাটান। অবিবাহিত জীবনে তিনি নারীবাদী দৃষ্টিকোণ থেকে মনোযোগ আকর্ষণ করেছেন। জীবনের শেষদিকে তার প্রকৃত সঙ্গি ছিলেন সুরু ইয়ামাহারা। তিনি ছিলেন লেখক কাজুও ওজাকির স্ত্রীর স-বোন।

শেষ বয়সে তিনি হামামাতসুর একটি বৃদ্ধাশ্রমে থাকতেন। একই বছরের অক্টোবরে ৯৩ বছর বয়সে তিনি মারা যান। মৃত্যুর পর তার কৃতিত্বকে স্মরণ করার লক্ষ্যে "ইয়োশিকো ইউয়াসা পুরস্কার" প্রবর্তন করা হয়। বিদেশী নাটকের অনুবাদ বা ছায়া অবলম্বনে রচনা এবং অভিনয়ে শ্রেষ্ঠত্বের জন্য এই পুরস্কার দেওয়া হয়।

ইয়োশিকোর মৃত্যুর আট মাস আগে, হিতোমি সাওয়াবে তার সাক্ষাত্কার নিয়েছিলেন। এর উপর ভিত্তি করে তিনি, "*ইউরিকো, দসভিদানিয়া: ইউয়াসা ইয়োশিকো নো সেইশুন*" (, *ইউরিকো, বিদায়:* ইয়োশিকো ইউয়াসার যৌবন*)* লিখেন। বইটিতে ইউরিকোর সাথে তার সম্পর্কসহ তার জীবনের অর্ধেক সম্পর্কে বিশদ বিবরণ ছিল।

১৯৯৭ সালে জাকুচো সেতৌচি **'কোকু নো হিতো**' বা নিঃসঙ্গ মানুষ নামে ইউরিকো সম্পর্কে একটি স্মৃতিকথা প্রকাশ করেন। ২০০৮ সালে ইউরিকোর সাথে তার আদানপ্রদান করে চিঠিপত্র প্রকাশিত হয়। ২০১১ সালে সাচি হামানোর পরিচালনায় মিয়ামোতো (চুজো) ইউরিকোর সাথে ইয়োশিকোর সমকামী সম্পর্কের উপর ভিত্তি করে জীবনীনির্ভর চলচ্চিত্র *ইউরিকো, দসভিদানিয়া* (, ) মুক্তি পায়।

## গ্রন্থ

* "ইপ্পিকি ওল্ফ" (চিকুমা শোবো) ১৯৬৬
* "নেকড়ে এখনও পুরানো" (চিকুমা শোবো) ১৯৭৩
* "ইউরিকোর চিঠি" (ইউরিকো মিয়ামোতোর লেখা, ইয়োশিকো ইউয়াসা, চিকুমা শোবো দ্বারা সম্পাদিত) ১৯৭৮
* "পারস্পরিক চিঠি ইউরিকো মিয়ামোতো এবং ইয়োশিকো ইউয়াসা" (আরিকো কুরোসাওয়া, কানরিন শোবো দ্বারা সম্পাদিত) ২০০৮

## মূল অনুবাদ

* "আমি ভালোবাসি" (অডিনকো , নাউকা পাবলিশিং) ১৯৩৬
* "গোলোভলিভ ফ্যামিলি" (নিকোলাই শেড্রিন, সেকাই বুঙ্গাকুশা) ১৯৪৮, পরে ইওয়ানামি বুঙ্কো (১ম এবং ২য়) ১৯৭৫

### আন্তন চেখভ

* " আন্তন চেখভের রচনাসমগ্র: স্ত্রীর কাছে চেখভের চিঠির সংগ্রহ" (শিনচোশা) ১৯২৮
** "আমার স্ত্রীর কাছে চিঠি" ভলিউম ১ এবং ভলিউম ২ (চেখভ, ইওয়ানামি বুঙ্কো)
* " তিন বোন " (চেখভ, ইওয়ানামি বুঙ্কো) ১৯৩২, সংশোধিত সংস্করণ ১৯৫০
** "চেখভ ও গোর্কির মধ্যে চিঠিপত্রের সংগ্রহ" (চিকুমা শোবো) ১৯৪১
* " দ্য চেরি অরচার্ড " (চেখভ, ইওয়ানামি বুঙ্কো) ১৯৫০
* " আঙ্কল ভানিয়া " (চেখভ, ইওয়ানামি বুঙ্কো) ১৯৫১
* " গাঙচিল (নাটক) " (চেখভ, ইওয়ানামি বুঙ্কো) ১৯৫২, পরে সংশোধিত সংস্করণ
* "দ্য হাউস উইথ আ মেজানাইন/মাই লাইফ" (চেখভ, ইওয়ানামি বুঙ্কো) ১৯৫৯
* "বিরক্ত গল্প / হাসপাতাল রুম ৬" (চেখভ, ইওয়ানামি বুঙ্কো) ১৯৬৩

### ম্যাক্সিম গোর্কি

* " মাক্সিম গোর্কির রচনাসমগ্র: শৈশব/প্রবন্ধ" (কাইজোশা) ১৯৩১
* "ছাব্বিশ এবং এক" (ম্যাক্সিম গোর্কি, ইয়ামাশোটেন) ১৯৩৬
* "ডায়েরি থেকে" (গোর্কি, কাইশোশা) ১৯৩৭
* "মানুষের জন্ম" (গোর্কি, ইওয়ানামি বুঙ্কো) ১৯৪৬
* "স্মরণীয়" ভলিউম ১ এবং ভলিউম ২ (গোর্কি, ইওয়ানামি বুঙ্কো) ১৯৫২
* "শৈশব" (গোর্কি, ইওয়ানামি বুঙ্কো) ১৯৬৮
* "গোয়িং আউট ইন ওয়ার্ল্ড" ভলিউম ১ এবং ভলিউম ২ (গোর্কি, ইওয়ানামি বুঙ্কো) ১৯৭১ - ১৯৭২

### স্যামুয়েল মার্শাক

* " দ্য ফরেস্ট ইজ অ্যালাইভ " (স্যামুয়েল মার্শাক, ইওয়ানামি শোনেন বুঙ্কো) ১৯৫৩, নতুন সংস্করণ ২০০০
* "সুখ কার কাছে আসে?" (মারুশাক, ইওয়ানামি শোনেন বুঙ্কো) ১৯৫৬
* "আমি ম্যাজিক আইটেম বিক্রি করি" (মারুশাক, ইওয়ানামি শোটেন) ১৯৬৬

### তুর্গেনেভ

* "দ্য ভার্জিন ল্যান্ড" (তুর্গেনেভ, ইওয়ানামি বুঙ্কো) ১৯৩৬, ১৯৭৪
* "দ্য ইভ" (তুর্গেনেভ, ইওয়ানামি বুঙ্কো) ১৯৫১

## জীবনীগ্রন্থ

* "ইউরিকো, দাসভিদানিয়া: ইয়োশিকো ইউয়াসার যুব" (হিটোমি সাওয়াবে, বুঙ্গেশুঞ্জু) ১৯৯০
** "ইউরিকো, দাসভিদানিয়া ইয়োশিকো ইউয়াসার যুব" (হিতোমি সাওয়াবে, গাকুয়ো শোবো মহিলাদের বুঙ্কো নামে) ১৯৯৬
* "একজন নিঃসঙ্গ ব্যক্তি" (জাকুচো সেটুচি, চিকুমা শোবো) ১৯৯৭, নোচিচিকুমা বুঙ্কো ২০০৭

## তথ্যসূত্র
### টীকা

### উৎস

## বহিঃসংযোগ

* ওয়াসেদা এবং সাহিত্য (য়োশিকো ইউয়াসা) - (ওয়াসেদা বিশ্ববিদ্যালয়)
* ইয়োশিকো ইউয়াসা এবং ইউরিকো মিয়ামোতো টুইটার - তাদের চিঠি থেকে উদ্ধৃতাংশ প্রেরণ করা

বিষয়শ্রেণী:১৯৯০-এ মৃত্যু
বিষয়শ্রেণী:১৮৯৬-এ জন্ম
বিষয়শ্রেণী:সমকামী লেখিকা
বিষয়শ্রেণী:নারীবাদী সমকামী নারী
বিষয়শ্রেণী:মার্কসবাদী নারীবাদী
বিষয়শ্রেণী:জাপানি নারীবাদী
বিষয়শ্রেণী:জাপানি সাম্যবাদী
বিষয়শ্রেণী:সাম্যবাদী লেখিকা
বিষয়শ্রেণী:জাপানিতে অনুবাদক